Erhardus Hübener
Erhardus Fridericus Iulius (Erhard Friedrich Julius) Hübener (natus 4 Augusti 1881 in vico Tacken (Brandenburgum), mortuus 3 Iunii 1958 in oppido Bad Salzuflen (Rhenania Septentrionalis-Vestfalia)) vir publicus Germaniae et sodalis primo DDP, deinde LDPD fuit.

Iuventus et munus 
Pater eius pastor protestans fuit. Anno 1901 maturitatem adeptus est et deinde Kieliae et Berolini oeconomiae studebat atque anno 1905 doctor promotus est. Deinde mercator laborabat et primo bello mundano dux militum interfuit. Ab anno 1919 in administerio Borussiae commercii minister publicus laboravit.

Cursus honorum 
Hübener, qui aber anno 1919 sodalis DDP erat, anno 1922 praepositus vicarius et anno 1924 praepositus (Landeshauptmann) provinciae Borussicae Saxoniae electus est. Hoc munere fungens terram novam foederalem Saxoniam-Anhaltinum proposuit, sed frustra. Anno 1930 iterum electus est, sed anno 1933 a nazistis magistratu dimissus est. Cum inter dictaturam nazistarum e vita publica recessisset, post secundum bellum mundanum ab auctoritatibus Unionis Sovieticae, quae hanc partem Germaniae occupaverant, iterum praepositus provinciae Saxoniae factus est. 3 Decembris 1946 praeses ministrorum Saxoniae-Anhaltini novae terrae e provincia creatae electus est. Cum magistratu fungeretur, semper contra Germaniam inter victores divisam certabat, sed frustra: Neque praesides ministrorum occidentalium Zonarum neque Unio Sovietica eum hoc consilio adiuvabant. Praeterea hoc tempore nova dictatura SED in oriente parte Germaniae orta est: Multi ministri factionum liberalium et CDU a communistis dimissi sunt. Itaque Hübener 1 Octobris 1949 e vita publica recessit.

Ultimi anni 
Hübener nunc professor administrationis universitatis Salinarum Saxonicarum factus est. Anno 1958 ad curationem iter in partem occidentalem Germaniae fecit et ibi 3 Iunii 1958 mortuus est.

Nexus externi 
 Curriculum vitae in pagina Instituti Erhardus Hübener (lingua Theodisca)
 Curriculum vitae in pagina portae Prignitz (lingua Theodisca)

 

Nati 1881
Alumni Universitatis Chiloniensis
Alumni universitatum et scholarum Berolinensium
Praesides ministrorum Saxoniae-Anhaltini
Professores Universitatis Hallensis
Mortui 1958